text: [{"text_idx": "#000001", "text": "Amerikanska stjo\u0301rnin dri\u0301vur umfatandi sensur umvegis sto\u0301ru t\u00f8knifel\u00f8gini"}, {"text_idx": "#000002", "text": "Ny\u0301liga leyslatnir teldupostar vi\u0301sa, hvussu emb\u00e6tismenn hja\u0301 stjo\u0301rnini noy\u00f0a sosialar mi\u00f0larn sum t.d. Facebook at sensurera tilfar um koronu og koppsetingar solei\u00f0is at fo\u0301lk ikki hoyra kritiskar ella ivandi r\u00f8ddir."}, {"text_idx": "#000003", "text": "I\u0301 eini grein i\u0301 Wall Street Journal, skriva Jenin Younes og Aaron Kheriaty, at ny\u0301liga leyslatin skj\u00f8l vi\u0301sa, at Hvi\u0301tu Hu\u0301sini hava sp\u00e6lt ein avger\u00f0andi leiklut i\u0301, hvussu amerikanarar eru vor\u00f0nir sensurera\u00f0ir a\u0301 sosialum mi\u00f0lum. Teldupostsamskifti millum Rob Flaherty, sum er lei\u00f0arin fyri digitalar mi\u00f0lar i\u0301 Hvi\u0301tu Hu\u0301sunum og stjo\u0301rar i\u0301 sosialu-mi\u00f0lafyrit\u00f8kunum, pro\u0301gva at hesi fel\u00f8gini settu mannagongdir fyri sensur av koronutilfari i\u0301 verk eftir a\u0301haldandi og a\u0301gangandi try\u0301st u\u0301r Hvi\u0301tu Hu\u0301sunum, ikki sja\u0301lvbo\u00f0i\u00f0."}, {"text_idx": "#000005", "text": "Teldupostarnir komu fram 6. januar i\u0301 einum r\u00e6ttarma\u0301li har statsa\u0301k\u00e6rarnir i\u0301 Missouri og Louisiana saman vi\u00f0 4 borgarum saks\u00f8kja myndugleikarnar um brot a\u0301 talufr\u00e6lsi. Ta\u00f0 er felagskapurin New Civil Liberties Alliance, sum umbo\u00f0ar saks\u00f8kjararnar."}, {"text_idx": "#000006", "text": "Hin 14. mars i\u0301 2021 sendi Hr. Flaherty ein teldupost til ein av stjo\u0301runum i\u0301 Facebook, (hv\u00f8rs navn ikki ver\u00f0ur upply\u0301st fyri at verja vi\u00f0komandi). Evni\u00f0 a\u0301 teldupostinum var \u201cTit goyma bo\u0301ltin,\u201d harumframt var eitt leinki til eina grein i\u0301 Washington Post um kanningar, sum Facebook sja\u0301lvt hev\u00f0i gj\u00f8rt vi\u00f0vi\u0301kjandi \u201cu\u0301tbrei\u00f0sluni av tankum, sum vaksa um ivasemi i\u0301 sambandi vi\u00f0 koppsetingar,\u201d sum avi\u0301sin kalla\u00f0i ta\u00f0. \u201cEg haldi her er onkur misskiljing,\u201d skriva\u00f0i FB-stjo\u0301rin aftur. \u201cEg haldi ikki hetta er ein misskiljing,\u201d svara\u00f0i Hr. Flaherty. \u201cVit eru alvorliga stu\u0301rin um at tykkara t\u00e6nasta er ein av h\u00f8vu\u00f0s-dri\u0301varunum av koppsetingar-afturhaldi - punktum. . . . Vit vilja tryggja okkum, at tit royna. Vit vilja vita, hvussu vit kunna hja\u0301lpa, og vit vilja tryggja okkum, at tit ikki lumpa okkum. . . . Hetta hev\u00f0i veri\u00f0 no\u0301gv l\u00e6ttari, um tit bara vo\u0301ru beint fram vi\u00f0 okkum.\u201d"}, {"text_idx": "#000007", "text": "21. mars, eftir at ta\u00f0 var misseydna\u00f0 at bli\u0301\u00f0ka Hr. Flaherty, sendi Facebook-stjo\u0301rin ein teldupost, har hann greiddi fra\u0301 sma\u0301lutunum i\u0301 \u00e6tla\u00f0um broytingum i\u0301 regluger\u00f0ini og vi\u00f0skiftatreytunum hja\u0301 felagnum. Ny\u0301ggju treytirnar innihildu m\u00f8guleikan at \u201cstrika villei\u00f0andi kunning i\u0301 samband vi\u00f0 koppseting\u201d og at \u201cminka um u\u0301tbrei\u00f0sluna av tilfari, i\u00f0 ikki inniheldur beinlei\u00f0is villei\u00f0ing, men sum talar i\u0301mo\u0301ti koppsetingum.\u201d Facebook ly\u0301sti hetta sum \u201ctilfar, i\u00f0 ofta er satt,\u201d sum \u201ckann vera or\u00f0a\u00f0 sum sto\u0301rti\u0301\u00f0indi, o\u0301fr\u00e6ttati\u0301\u00f0indi, ella sum skelkandi.\u201d Facebook lova\u00f0i at \u201cstrika hesar bo\u0301lkar, si\u0301\u00f0ur og bru\u0301karakontur, sum i\u0301 ov sto\u0301ran mun stu\u00f0la sli\u0301kum g\u00f8lukendum tilfari.\u201d (sum t.d. bo\u0301lkar um ska\u00f0ar vegna koppseting, ella si\u0301\u00f0ur og perso\u0301nar, i\u00f0 skriva og kjakast um ska\u00f0ar ella andla\u0301t av koppseting ella li\u0301knandi. -red.)"}, {"text_idx": "#000008", "text": "I\u0301 hesum samskiftinum kravdi Hr. Flaherty at fa\u0301a at vita, hvat Facebook gj\u00f8rdi fyri at \u201cavmarka spja\u00f0ingini av viralum tilfari\u201d a\u0301 WhatsApp, sum er ein t\u00e6nasta at senda privatbo\u00f0 vi\u00f0, serliga havandi i\u0301 huga \u201chvussu vi\u0301\u00f0a henda t\u00e6nasta r\u00f8kkur millum tilflytarar og millum litt.\u201d Felagi\u00f0 svara\u00f0i tri\u0301ggjar vikur seinni vi\u00f0 einum langum lista av lyftum. (Ta\u00f0 er sama felag, Meta, sum eigur b\u00e6\u00f0i Facebook, Whatsapp og Instagram. -red.)"}, {"text_idx": "#000009", "text": "9. apri\u0301l spurdi Hr. Flaherty \u201chv\u00f8rjar ger\u00f0ir og broytingar fremja tit fyri at tryggja. . . . at tit ikki gera koppsetingaraftranina verri i\u0301 okkara landi.\u201d Hann briksla\u00f0i felagnum fyri ikki at vera no\u0301g i\u0301\u00f0i\u00f0 i\u0301 si\u0301num fyrru royndum at sty\u0301ra politiskum u\u0301tsagnum.: \u201cI\u0301 sambandi vi\u00f0 vali\u00f0 royndu og settu tit i\u0301 verk eitt skifti i\u0301 algorytmunum, sum virka\u00f0i til frama fyri kvalitets ti\u0301\u00f0indum og kunning um vali\u00f0. . . . Men tit gj\u00f8rdu ta\u00f0 ikki fyrr enn eftir eitt val, har tit vo\u0301ru vi\u00f0 til at \u00f8kja um aftranina, og har ein uppreistur i\u0301 sto\u0301ran mun var lagdur til r\u00e6ttis av tykkara palli. Og si\u0301\u00f0ani sl\u00f8ktu tit ta\u00f0 aftur. Eg vil hava fulla vissu, sum er bygd a\u0301 veruligar da\u0301tur, at tit ikki gera ta\u00f0 sama aftur her.\u201d Einfalda aftursvari fra\u0301 FB-stjo\u0301ranum var: \u201cTa\u00f0 er skilt.\u201d"}, {"text_idx": "#000010", "text": "14. apri\u0301l kroysti Hr. Flaherty FB-stjo\u0301ran vi\u00f0, hvi\u0301 \u201ch\u00f8vu\u00f0suppslagi\u00f0 um koppsetingar i\u0301 dag\u201d er Tucker Carlson sum \u201csigur at t\u00e6r ikki rigga\u201d: \u201cEg vil si\u0301ggja, hvussu \u2018Minking\u2019 s\u00e6r u\u0301t i\u0301 verki,\u201d skriva\u00f0i hann. FB-stjo\u0301rin svara\u00f0i: \u201cEg eri i\u0301 gongd vi\u00f0 ta\u00f0 nu\u0301.\u201d"}, {"text_idx": "#000011", "text": "23. apri\u0301l sendi Hr. Flaherty FB-stjo\u0301ranum eitt innanhy\u0301sis upprit, sum hann seg\u00f0i var fari\u00f0 runt inni i\u0301 Hvi\u0301tu Hu\u0301sunum. Uppriti\u00f0 slo\u0301g fast, at \u201cFacebook sp\u00e6lir ein h\u00f8vu\u00f0sleiklut i\u0301 spja\u00f0ingini av villei\u00f0andi kunning i\u0301 sambandi vi\u00f0 kovid-koppsetingarnar\u201d, og a\u0301k\u00e6rir felagi\u00f0 fyri m.a. at, \u201cikki at hepnast at hava eftirlit vi\u00f0 tilt\u00f8kum sum stu\u00f0la anti-koppsetingar- og villei\u00f0andi tilfari um kovid,\u201d og at \u201cbeina uppmerksemi yvir a\u0301 kovid-skeptikkarar og antivaksarar, sum fo\u0301lk hava a\u0301lit a\u0301.\u201d"}, {"text_idx": "#000012", "text": "10. mai sendi FB-stjo\u0301rin Hr. Flaherty ein lista vi\u00f0 stigum, sum Facebook hev\u00f0i tiki\u00f0 til tess at \u201c\u00f8kja um tali\u00f0 av teimum, sum siga ja til koppsetingar\u201d (increase vaccine acceptance).\u201d Hr. Flaherty svara\u00f0i forha\u0301nisliga aftur, \u201cTa\u00f0 er ringt at taka naka\u00f0 av hesum seri\u00f8st, ta\u0301 i\u00f0 tit sp\u00e6la virknan leiklut at promovera anti-koppsetingarsi\u0301\u00f0ur i\u0301 leitifunkuni,\u201d og leinkja\u00f0i til eitt tvit fra\u0301 einum ti\u0301\u00f0indamanni a\u0301 NBC. Facebook-stjo\u0301rin skriva\u00f0i aftur: \u201cTakk Rob - ba\u0301\u00f0ar bru\u0301karakonturnar sum ver\u00f0a umr\u00f8ddar i\u0301 hesum tvitinum eru strika\u00f0ar fulkomiliga av Instragram fyri at bro\u0301ta okkara regluger\u00f0ir.\u201d"}, {"text_idx": "#000013", "text": "Biden forseti, Jen Psaki, pressu skrivari, og ovasti emb\u00e6tisl\u00e6knin (Surgeon General), Vivek Murthy, lova\u00f0u seinni alment at halda sosialu mi\u00f0la-pallarnar til svars, um fel\u00f8gini ikki \u00f8ktu um sensurin. Hin 16. juli 2021 spurdi eitt ti\u0301\u00f0indafo\u0301lk Hr. Biden, hv\u00f8nn \u201cbo\u00f0skap hann hev\u00f0i til pallar sum Facebook\u201d. Hann svara\u00f0i, \u201cteir drepa fo\u0301lk.\u201d Hr. Biden seg\u00f0i seinni, at hann meinti, at ta\u00f0 vo\u0301ru bru\u0301kararnir, ikki pallarnir, sum drupu fo\u0301lk. Men skj\u00f8lini vi\u0301sa, at ta\u00f0 var Facebook sja\u0301lvt, sum var ma\u0301li\u00f0, og sum a\u0301t\u00f8kini hja\u0301 Hvi\u0301tu Hu\u0301sunum skuldu leggja try\u0301st a\u0301."}, {"text_idx": "#000014", "text": "Hr. Flaherty ny\u0301tti eisini vald i\u0301mo\u0301ti Google i\u0301 apri\u0301l i\u0301 2021, og leg\u00f0i YouTube (sum Google eigur) undir at \u201ctveita\u201d fo\u0301lk yvir i\u0301 koppsetingaraftran (vaccine hesitancy). Hann seg\u00f0i, at stu\u0301ranin fyri hesum gj\u00f8rdi seg eisini galdandi \u201ca\u0301 h\u00e6gsta sta\u00f0 (og eg meini h\u00e6gsta sta\u00f0) i\u0301 Hvi\u0301tu Hu\u0301sunum,\u201d og kravdi at \u201cmeira arbei\u00f0i ma\u0301 gerast.\u201d Hr. Flaherty kravdi at vita, hv\u00f8rji vi\u0301\u00f0ari tilt\u00f8k, Google fo\u0301r at seta i\u0301 verk, fyri at strika o\u0301ynskt tilfar. Ein av stjo\u0301runum a\u0301 Google svara\u00f0i, at felagi\u00f0 arbeiddi vi\u00f0 at \u201ctaka s\u00e6r av vi\u00f0urskiftum, tu\u0301 nevndi i\u0301 sambandi vi\u00f0 villei\u00f0andi tilfar um kovid-19.\u201d"}, {"text_idx": "#000015", "text": "Hesir teldupostar vi\u0301sa eitt greitt mynstur: Hr. Flaherty, sum umbo\u00f0ar Hvi\u0301tu Hu\u0301sini, vi\u0301sir si\u0301na \u00f8\u00f0i og o\u0301n\u00f8gd vi\u00f0 at fel\u00f8gini ikki sensurera tilfar i\u0301 samband vi\u00f0 kovid, solei\u00f0is, sum hann vil hava ta\u00f0. Fel\u00f8gini broyta si\u0301\u00f0ani si\u0301nar politikkir og regluger\u00f0ir fyri at liva upp til hansara kr\u00f8v. Sum u\u0301rslit av hesum vo\u0301ru tu\u0301sundtals amerikanarar teptir fyri at seta spurningar vi\u00f0 koronufra\u0301sagnirnar hja\u0301 myndugleikunum. Tveir av saks\u00f8kjarunum i\u0301 Missouri, Jay Bhattacharya, professari i\u0301 medisini a\u0301 Stanford og Martin Kulldorff, ta\u0301verandi professari i\u0301 medisini a\u0301 Harvard, eru smittul\u00e6knar, sum vo\u0301r\u00f0u sensurera\u00f0ir a\u0301 fleiri ymiskum sosialum mi\u00f0lum eftir bo\u00f0um fra\u0301 myndugleikunum fyri at geva til kennar meiningar, sum vo\u0301ru vi\u0301sindaliga v\u00e6l grunda\u00f0ar, men sum viku fra\u0301 ti\u0301, sum myndugleikarnir s\u00f8gdu - t.d. at b\u00f8rn og vaksin vi\u00f0 natu\u0301rligum immuniteti ti\u0301 tey longu h\u00f8vdu havt sju\u0301kuna, ikki h\u00f8vdu fyri ney\u00f0ini at ver\u00f0a koppsett mo\u0301ti kovid."}, {"text_idx": "#000016", "text": "Teldupostar, sum a\u0301\u00f0ur eru komnir alment fram i\u0301gj\u00f8gnum onnur sakarma\u0301l, umb\u00f8nir um alment innlit, og i\u0301gj\u00f8gnum Twitter-skj\u00f8lini hja\u0301 Elon Musk, h\u00f8vdu longu avdu\u0301ka\u00f0 eina vi\u0301\u00f0fevnda sensurskipan sum umfata\u00f0i Hvi\u0301tu Hu\u0301sini eins v\u00e6l og amerikanska stovnin fyri sju\u0301kubasing og fyribyrging CDC (Centers for Disease Control and Prevention), stovnin fyri innanlands trygd, DHS (Department of Homeland Security), samveldisl\u00f8gregluna, FBI (Federal Bureau of Investigation), og a\u00f0rar stovnar og ra\u0301\u00f0 undir landinum. Stjo\u0301rnin gav t\u00f8knifel\u00f8gunum bo\u00f0 um at strika a\u0301vi\u0301st slag av tilfari, og ennta\u0301 at sensurera a\u0301vi\u0301s uppsl\u00f8g og bru\u0301karakontur. Aftur her, sannir bo\u00f0skapir, i\u00f0 sa\u0301ddu iva um, hvussu v\u00e6l munnbind virka\u00f0u og sum settu spurning vi\u00f0 kravdar koronu-koppsetingar, vo\u0301ru i\u0301millum tilfari\u00f0, sum bleiv sensurera\u00f0."}, {"text_idx": "#000017", "text": "Fyrsta grundlo\u0301gari\u0301skoyti\u00f0 [i\u00f0 ly\u0301sir talu-, fundar- og pressufr\u00e6lsi amerikumanna, -red.] for\u00f0ar myndugleikunum i\u0301 at sensurera a\u0301vi\u0301sar meiningar (viewpoint-based censorship). Stats-virkis doktrinin for\u00f0ar stjo\u0301rnini i\u0301 at sleppa s\u00e6r undan stjo\u0301rnarr\u00e6ttarligum avmarkingum vi\u00f0 at fa\u0301a privat fel\u00f8g at fremja o\u0301lo\u0301glig ma\u0301l fyri seg o\u0301beinlei\u00f0is."}, {"text_idx": "#000018", "text": "Tey, sum verja stjo\u0301rnina, detta aftur a\u0301 pa\u0301haldi\u00f0 um at samstarvi\u00f0 hja\u0301 t\u00f8knifel\u00f8gunum vi\u00f0 myndugleikarnar, var sja\u0301lvbo\u00f0i\u00f0, og u\u0301t fra\u0301 ti\u0301 koma tey so til ta\u00f0 ni\u00f0urst\u00f8\u00f0u, at fyrsta grundlo\u0301gari\u0301skoyti\u00f0 ikki kemur i\u0301 sp\u00e6l. Hendan argumentatio\u0301nin er ivasom, men ho\u0301ast hon skuldi veri\u00f0 gyldig, so er fortreytin fyri henni nu\u0301 pro\u0301gva\u00f0 at vera f\u00f8lsk."}, {"text_idx": "#000019", "text": "Teldupostarnir hja\u0301 Flaherty vi\u0301sa, at samveldisstjo\u0301rnin i\u0301 si\u0301ni stremban eftir at tryggja, at amerikanska fo\u0301lki\u00f0 einans fekk stats-go\u0301\u00f0kenda kunning um koronu, o\u0301lo\u0301gliga noyddi fel\u00f8gini (at fremja sensur). U\u0301rsliti\u00f0 av hesum ger\u00f0um, i\u00f0 eru i\u0301 stri\u0301\u00f0 vi\u00f0 amerikansku grundlo\u0301gina, er, at fo\u0301lki\u00f0 fekk eina falska mynd av at har var ein vi\u0301sindalig \u201csemja\u201d ella konsensus um tey mest ty\u0301\u00f0andi vi\u00f0urskiftini kring kovid-19. Ein uppger\u00f0 vi\u00f0 o\u0301lo\u0301gligu og svikaligu framfer\u00f0ina hja\u0301 myndugleikunum er a\u0301 veg i\u0301 r\u00e6ttarsalunum."}, {"text_idx": "#000020", "text": "Greinin sto\u0301\u00f0 upprunaliga sum vi\u00f0merking ella meiningagrein i\u0301 Wall Street Journal undir heitinum:"}, {"text_idx": "#000027", "text": "Mest lisi\u00f0 a\u0301 Hinvegin Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands B\u00e6\u00f0i lo\u0301\u00f0ur og royndir hermenn eru vi\u00f0 ganga undan hja\u0301 Ukraina Uttanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands Her er KVO\u0308KING partur II - gestur: Birita Lamhauge Jo\u0301ansdo\u0301ttir Innanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands Videos Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000028", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands B\u00e6\u00f0i lo\u0301\u00f0ur og royndir hermenn eru vi\u00f0 ganga undan hja\u0301 Ukraina Uttanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands Her er KVO\u0308KING partur II - gestur: Birita Lamhauge Jo\u0301ansdo\u0301ttir Innanlands Sta\u00f0fest enn einafer\u00f0: Munnbind gera ongan mun fyri koronu ella influensu Uttanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands"}, {"text_idx": "#000030", "text": "\"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti"}]